**First of May** er en sang av Barry, Robin og Maurice Gibb. Den ble spilt inn av the Bee Gees med Barry Gibb som ledevokalist. «First of May» ble innspilt i IBC Studios, London, i desember 1968 og utgitt på singlen Polydor 56304 i Storbritannia i januar 1969. Produsenter var Robert Stigwood og the Bee Gees. B-siden var «Lamplight» (med Robin Gibb som ledevokalist). Manager Stigwood valgte «First of May» til A-siden. Den var hentet fra gruppas dobbeltalbum *Odessa* (1969). Ingen andre singler fra albumet *Odessa* ble utgitt, ettersom Robin Gibb allerede hadde forlatt gruppa.

Sangen var delvis ansvarlig for avgangen til Robin Gibb fra the Bee Gees. Robin hadde ønsket at hans sang, «Lamplight», skulle blio utgitt på albumets første single, mens Barry foretrakk «First of May». Til slutt vant Barrys dømmekraft og Robin sluttet i gruppen. 

Denne sangen ble opprinnelig tapet i demoform i New York City 16. august 1968. Senere samme år, i London, ble «First of May» gjeninnspilt i IBC Studios med orkesterarrangement av Bill Shepherd. Barry Gibb sa i *Tales from the Brothers Gibb* at sangtittelen kom fra fødselsdagen til hans hund, *Barnaby*.

«First of May» har opplevd en renessanse flere ganger. I 1971 var sangen med i soundtracket til *Melody*, en britisk spillefilm om ung kjærlighet. I 1996 ble «First of May» anvendt som temasang i det japanske TV-dramaet *Wakaba no Koro*. Sangen, som ble gjenutgitt på CD, klatret på platelisten igjen, fikk en moderat suksess og solgte i mer enn 100.000 eksemplarer.

Coverversjoner
--------------

Coverversjoner ble spilt inn av Matt Monro, José Feliciano (utgitt på *10 To 23* av RCA i 1969), Cilla Black (utgitt på hennes album *Images* i 1971) samt Tony Hadley (utgitt på single i 1998). I 2005 gjeninnspilte Robin Gibb «First of May» med britiske G4. Den ble utgitt på gruppas album *G4 & Friends*. Sangen ble også fremført av Sarah Brightman i hennes *One Night in Eden-*, *La Luna-* og Symphony-turnéer. Den irske balladegruppen The Wolfe Tones gjorde også en coverversjon på sitt album *Let the People Sing*.

Norsk versjon
-------------

Steinar Fjeld har skrevet en norsk tekst. Den norske tittelen er «En benk, en mann og Karl Johan».

### Innspilling

* Bjørn Nordvang. Utgitt på singlen Philips 6084 023 i 1972.

Listeplasseringer
-----------------

| Artist | Liste | Høyeste  plassering | Uker på listen | Dato for listeplassering |
| --- | --- | --- | --- | --- |
| Bee Gees | Australias flagg Australia | # 15 |  | 1969 |
| Bee Gees | Irlands flagg Irland | # 4 | 7 | 22. mars 1969 |
| Bee Gees | Japans flagg Oricon Singles-listen | # 80 |  | 1969 |
| Bee Gees | Nederlands flagg Nederland | # 1 | 7 (# 1 i 1 uke) | 15. mars 1969 |
| Bee Gees | Norges flagg VG-lista | # 9 | 3 (# 9 i 2 uker) | 1969 |
| Bee Gees | Storbritannias flagg Storbritannia | # 6 | 11 | 22. februar 1969 |
| Bee Gees | Sveits’ flagg Sveits | # 4 | 9 (# 4 i 2 uker) | 11. mars 196 |
| Bee Gees | USAs flagg Billboard Hot 100-listen | # 37 |  | 1969 |
| Bee Gees | USAs flagg Cashbox-listen | # 18 |  | 1979 |
| Bee Gees | Vest-Tysklands flagg Vest-Tyskland | # 13 |  | 1969 |
| Bee Gees | Østerrikes flagg Østerrike | # 10 | 8 | 15. april 1969 |
| Bee Gees | Japans flagg Oricon Singles-listen | # 25 |  | 1996 |

Referanser
----------

1. ↑   Bilyeu, Melinda; Cook, Hector; Hughes, Andrew Môn; med Brennan, Joseph og Crohan, Mark (2000): *Bee Gees: Tales of the Brothers Gibb*, Omnibus Press, London, New York, New Revised Version, s. 208-209.
2. ↑   Brennan, Joe: 1968 *Gibb Songs*
3. ↑   Bilyeu, Melinda; Cook, Hector; Hughes, Andrew Môn; med Brennan, Joseph og Crohan, Mark (2000): *Bee Gees: Tales of the Brothers Gibb*, Omnibus Press, London, New York, New Revised Version, s. 212
4. ↑   «First of May» (Maurice Gibb fremfører den sammen med Lulu) Arkivert 27. september 2007 hos Wayback Machine.
5. ↑  drama dvd film comedy romance at dramadramadrama.tv Arkivert 18. juni 2007 hos Wayback Machine.
6. ↑   s-ビー・ジーズ Arkivert 8. februar 2012 hos Wayback Machine.
7. ↑  Discogs: Jose Feliciano – 10 To 23
8. ↑   Fleming, John (11. juli 1999). «Brightman delights the ears». *St Petersburg Times*. s. 2B.
9. ↑   Hernández, Ricardo (10. november 2008). «Sarah Brightman captivates Mexican audiences». *El Occidental* **(spansk)**.
10. ↑  ChartArchive - Bee Gees - First Of May[*død lenke*]
11. ↑  Musicline.de Chartsverfolgung: First Of May Arkivert 26. september 2012 hos Wayback Machine.